cyanic-selkie/wikianc huggingface dataset:
Նեֆրուրա
Կենսագրություն
Նեֆրուրան ծնվել է Թութմոս II-ի կառավարման տարիներին։ Կառնակում նա պատկերված է Թութմոս II-ի և Հաթշեպսուտի հետ ։ Աղբյուրները ցույց են տալիս, որ Թութմոս II-ը մահացել է տասներեքամյա կառավարումից հետո։ Գահի ժառանգորդ է դարձել նրա մանուկ որդին՝ Թութմոս III-ը։ Հաթշեպսուտը սկսել է կառավարել երկիրը որպես նրա ռեգենտ, իր թագավորության յոթերորդ տարում ընդունել է փարավոնի տիտղոս և գահին է նստել մինչև մահ։ Նա կառավարել է շուրջ 20 տարի ։
Նեֆրուրան սովորել է Հաթշեպսուտի ամենամտերիմ խորհրդականների մոտ։ Նրա առաջին դաստիարակը եղել է Յահմոս Պեն-Նեհբետը, որը ծառայել էր դեռևս մյուս փարավոնների օրոք և արքունիքում հարգանք էր վայելում։
Նեֆրուրայի գրեթե դատարկ դամբարանը 20-րդ դարում հայտնաբերել է Հովարդ Քարթերը։
Ծանոթագրություններ
Կատեգորիա:Եգիպտոսում ծնվածներ Կատեգորիա:Եգիպտոսում մահացածներ
Գատեո
Բնակչությունը ըստ 2008 թվականի տվյալների կազմում է՝ 7252 մարդ։ Բնակչության միջին խտությունը՝ 483 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 47030։ Հեռախոսային կոդը՝ +39 00541։
Սուրբ Լավրենտին համարվում է բնակավայրի հովանավոր սուրբը։ Տոնը նշվում է ամեն տարի օգոստոսի 10-ին։
Ժողովրդագրություն
Բնակչության աճը
Լեգենդ փնտրողի մասին (ֆիլմ)
Լեգենդ որոնողի մասին, ֆենտեզի ժանրի սերիալ, որը կառուցված է գիտաֆանտաստիկ գրող Թերրի Գուդկայնդի կողմից գրված գրքերի հիման վրա, ավելի կոնկրետ «Ճշմարտության սուրը» շարքի մոտիվներով։
Պատմություն
Ռիչարդ Սայֆերը՝ ճշմարտության փնտրողը, մի մարտիկ էր, ում վիճակված էր ազատել երկիրը մի դաժան բռնակալից՝ Դարկեն Ռալից։ Այս հարցում նրան օգնում է Կելեն Ամնելը և կախարդ առաջին աստիճանի՝ Զեդիկուս Զուլ Զառանդեռը։
Երկրորդ սեզոնում Դարկեն Ռալը պարտված էր, և Ռիչարդին հայտնվում է ավելի հզոր թշնամի՝ ստորգետնյա աշխարհի տիրակալը։ Իր մարտական թիմին է միանում Կառա Մորդ Սիթը, ով նախկինում ծառայում էր Դարկեն Ռալին։
Սերիալի սյուժեն շատ հեռու է գրքի սյուժեից, հատկապես վերջի հատվածը։ Վերցված հիմնական կերպարները մեջբերված են այլ իրավիճակներից, սակայն ամբողջությամբ սյուժեն վերակառուցված է։
Արտադրություն
Սերիալի նկարահանումները սկսել են 2008 թվականի մայիսին Դիսնեյ ընկերության և Էյբիսիի ուժերով։ Առաջին և երկրորդ սեզոնները բաղկացած են 22-ական սերիաներից։ Երկրորդ սեզոնը վերջինն էր։ Նկարահանումները ընդհատվեցին, սերիալը փակվեց և նոր սեզոն չէր լինելու ։
Ծանոթագրություններ
Կատեգորիա:Ամերիկյան ֆենտեզի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆենտեզի հեռուստասերիալներ
Մերս լե Բեն
Մերս լե Բեն (Mers-les-Bains), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 3530 մարդ, բնակչության խտությունը` 654.92 մարդ/կմ²։ Բնակավայրը զբաղեցնում է 5.39 կմ² տարածք։
Տնտեսություն
2010 թվականին ուներ 1781 աշխատունակ (15-64 տարեկան) բնակիչ, որոնցից ակտիվ էին 1113-ը, իսկ ոչ ակտիվները` 668։ Ակտիվության ցուցանիշը կազմում է 62,5 %։ 1113 աշխատունակ մարդկանցից աշխատել է 878 անձ (471 տղամարդ և 407 կին)։ Գործազուրկ են եղել 235 անձ (134 տղամարդ և 101 կին)։ 668 անաշխատունակներից 102-ը եղել են աշակերտներ կամ ուսանողներ, 323-ը` թոշակառուներ, իսկ 243-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ավստրալիացիներ
Ավստրալիացիներ (Australians, այլ կերպ՝ Aussies), Ավստրալիայի բնակիչների ինքնանվանում։
Ավստրալիայի բնիկները (աբորիգեններ)
18-րդ դարի վերջում աբորիգենները տարաբնակված էին ամբողջ մայրցամաքում։ Կազմված էին ավելի քան 500 ցեղերից (250—300 հազար)։ Զբաղվում էին որսորդությամբ և հավաքչությամբ։ Ապրում էին տոհմա-համայնքային կյանքով։ 1788 թ.-ին սկսված եվրոպական գաղութացումն ուղեկցվեց բնիկների զանգվածային բնաջնջմամբ։ 1966 թ.-ին հաշվվում էր 40 հազար աբորիգեն և նույնքան էլ խառնածին։
Ծանոթագրություններ
Կատեգորիա:Ավստրալիացիներ
Ծովափնյա զբոսայգի (Տագանրոգ)
Ծովափնյա զբոսայգի (Приморский парк), քաղաքային զբոսայգի Ռուսաստանի Դաշնության Ռոստովի մարզի Տագանրոգ քաղաքում։
Պատմություն
Ծովափնյա զբոսայգին Տագանրոգում կազմակերպվել է 1960-ական թվականներին աղյուսի գործարանի հարևանությամբ գտնվող նախկին հանքի տեղում։ Մինչև 1950-ական թվականները լավագույն և առավել հասանելի հումքը վերամշակվեց, և հանքը փակվեց։ Գոյացած շատ անհարմար ռելիեֆով և մոտակայքում գտնվող գրունտային ջրերով տարածքը չափազանց անհամար էր բնակելի շենքեր կառուցելու համար։ Որոշվեց կառուցել զբոսայգի։ Աշխատանքներն իրականացրին Տագանրոգի Հոկտեմբերյան շրջանի ձեռնարկությունների, հատկապես՝ կոմբայնի գործարանի և Դիմիտրովի անվան գործարանի կոլեկտիվները ։
1965 թվականին այստեղ արդեն աճում էր 633 ծառ և տեղադրվել էր զվարճանքների քաղաքի առաջին սարքավորումը։ Ծովափնյա զբոսայգու պաշտոնական բացումը տեղի է ունեցել 1966 թվականի հունիսին ։ 1970-ական թվականներին զբոսայգում կար 2700 ծառ (այդ թվում՝ ավելի քան 500 փշատերևազգիներ), մոտ 7000 թուփ, ավելի քան 1000 վարդի թուփ ։ Հետագա տարիներին շարունակվել է դեկորատիվ թփերի և մեծ քանակությամբ ծաղիկների տնկումը, զբոսայգին բարեկարգվել է։ Պարային հարթակում և մանկական խաղահրապարակներում տարվել է կուլտմասսայական մեծ աշխատանք։
Ծովափնյա զբոսայգու էական առավելությունն այն է, որ նրա համալիրի մեջ մտնում է և Ծովափնյա լողափը ։ Հենց զբոսայգուց դեպի ծովափ իջնում է քարե սանդուղքը։ Պուրակային և լողափնյա գոտիների սերտ համակցումն ապահովում է այցելուների լավագույն հանգիստը։
Խարիսխների ծառուղի
2014 թվականի մայիսին Ծովափնյա զբոսայգում հանդիսավորությամբ բացվեց «Բոլոր սերունդների սահմանապահներին» հուշանշանը ։ Այն բաղկացած է ծովային խարիսխից և սահմանային սյունից, որի վրա ամրացված է երկրի զինանշանը ։
2015 թվականի հուլիսին Ծովափնյա զբոսայգում հանդիսավորապես բացվեց «Խարիսխների ճեմուղին», որը գտնվում է նախկինում բացված «Բոլոր սերունդների սահմանապահներին» հուշանշանի հետնամասում ։ Ծառուղում տեղադրվել են Պետրոս Մեծի ժամանակների վեց խարիսխներ, որոնք նախկինում բարձրացվել են Ազովի ծովի և Տագանրոգի ծոցի հատակից ։
Արդի վիճակ
Ներկայումս զբոսայգու ծառերը մասամբ հատվում են, ընթանում է շենքերի շինարարություն ։
Ծանոթագրություններ
Կատեգորիա:Զբոսայգիներ այբբենական կարգով Կատեգորիա:Տագանրոգի զբոսայգիներ
Bon Appétit
«Bon Appétit» (Բարի ախորժակ), ամերիկացի երգչուհի Քեթի Փերրիի և Migos հիփ հոփ խմբի ձայնագրած պրոմո սինգլը երգչուհու չորրորդ ստուդիական ալբոմի համար ։ Սինգլի թողարկումը կայացել է 2017 թվականի ապրիլի 28-ին ։
Նախապատմություն և թողարկում
2017 թվականին Գրեմմիի ժամանակ Քեթին հայտարարում է, որ ալբոմի համար ձայնագրել է մի քանի երգ երկրպագունների սիրելի ոճով, և դրանցից մեկը «բավականին գայթակղիչ» է ։
Ապրիլի 24-ին երգչուհու պաշտոնական կայքում գրանցված երկրպագուներն էլեկտրոնային փոստով ստացան աշխարհի լավագույն բալի կարկանդակի բաղադրատոմսը։ Այն ներառում էր նաև երգի բառերից, իսկ վերջում կարելի էր տեսնել երգի վերնագիրը՝ «Bon Appétit»։
Ապրիլի 27-ին երկրպագուներն էլեկտրոնային փոստով ստացել են «TÉMOIN» (ֆրանսերենից նշանակում է 'Witness') հինգաստղանի ռեստորանի ճաշացանկը․
Ինչպես հայտնի է, նախկինում համացանցում է հայտնվել «Witness» երգի դեմո-տարբերակը, որը նախատեսված (ում) էր նոր ալբոմի համար։
Այդ նույն օրը սոցիալական ցանցերում իր էջերի հետնանկար է դնում կապույտ սփռոցի նկար, այնուհետև էջի գլխավոր նկարը՝ սինգլի շապիկի։
Պրոմո-արշավի շրջանակներում ապրիլի 29-ին Թայմս-սքվերում բաժանել է բալի կարկանդակներ բոլոր ցանկացողներին, ինչպես նաև նկարահանվել է խոհանոցային տեսահոլովակում, որտեղ նա ինքն է պատրաստում բալի կարկանդակը ։
Երաժշտական տեսահոլովակ
«Bon Appétit» երգի տեսահոլովակը թողարկվել է 2017 թվականի մայիսի 12-ին երգչուհու պաշտոնական «YouTube»-ի էջում։ Քննադատները հոլովակն անվանել են բավականին տարօրինակ, սակայն հետաքրքիր ։ Առաջին օրը տեսանյութը հավաքել է ավելի քան 14 միլիոն դիտում, ինչը լավագույն արդյունքներից մեկն էր Ադելի «Hello» երգի տեսահոլովակի թողարկումից ի վեր ։
Կենդանի կատարաումներ
Մայիսի 2-ին Քեթի Փերրին այցելել էր «Met Gala», որտեղ փակ երեկույթի ժամանակ կատարել է «Chained To The Rhythm», «Dark Horse», «Teenage Dream», «Firework» երգերը, ինչպես նաև ներկայացրել է իր նոր «Bon Appétit» սինգլը Migos հիփ հոփ տրիոյի հետ ։
Առևտրական հաջողություններ
Երգը դեբյուտացվել է #76 հորիզոնականով «Billboard Hot 100» հիթ շքերթում ։ Ավստրալիական ARIA Charts շքերթում երգը դեբյուտացվել է #35-րդ հորիզոնականով՝ ունենալով ավելի քան չորս հազար վաճառված օրինակ ։ Բրիտանական սինգլային շքերթում երգը դեբյուտացվել է #40 հորիզոնականում ։
Քննադատություններ և մեկնաբանություններ
«Energy» ռադիոյի հաղորդավար Թոնի Քորթեզն առաջիններից էր, որը լսել է նոր սինգլը, որից հետո ասել է․ «Եթե «California Gurls» և «Dark Horse» ունենային երեխա, ապա նա կլիներ «Bon Appétit»-ը... Ես դնում եմ իմ տունը, սա հիթ #1 է» ։
Forbes պարբերականի խմբագիր Հյու Մակինթյուրը նկարագրել է ստեղծագործությունը որպես «թարմացնող ամառային ողջույն 90-ականներից», ինչպես նաև նշել է սաստկացող ռիթմը երգում՝ վերջաբանն անվանելով «անվիճելի» ։
NME թերթում «Bon Appétit»-ն անվանել են «վեհության բաղադրատոմս», որն «առաջացնում է կախվածություն, և ամենայն հավանականությամբ երգը կդառնա 2017-ի ամառվա երգը», նաև դրական է գնահատվել Migos-ի ներկայությունը երգում ։
Հաննա Ջեյ Դեվիսը The Guardian-ից ստեղծագործությունը համարել է «բարձրագույն մակարդակի անշլագ, որը կազմված է միայն ակնարկներից» ։ Քևին Օ՛Դոնելը Entertainment Weekly հոդվածում նկարագրել է «Bon Appétit»-ը՝ որպես «Եվրոդիսկոյի հրաշալի օրինակ» ։ Քրիստոֆեր Ռ․ Վեյնգարթենը Rolling Stone պարբերականի գրախոսությունում անվանել է երգը «երկիմաստ ընդհարում սննդի վերաբերյալ մետաֆորներով» և ոգեշնչված AC/DC խմբի արվեստով ։
Ծանոթագրություններ
Կատեգորիա:Քեթի Փերրիի երգեր Կատեգորիա:Քեթի Փերրիի սինգլներ
Հելիոս
Հելիոս, արևի աստվածը հին հունական դիցաբանության մեջ։ Համարվել է տիտանոս Հիպերիոնի և Թեյայի որդին, Սելենեի (Լուսին) և Էոսի (Արշալույս) եղբայրը։ Դիտվել է նաև կույրերի ամոքիչ և կուրությամբ պատժող աստված։ Ըստ առասպելաբանության, Հելիոս ամեն առավոտ ելնելով Արևելյան օվկիանոսից և քառաձի ոսկե կառքի վրա սլանալով երկնակամարով՝ երեկոյան հանգրվանում է Արևմտյան օվկիանոսում։ Թրինակե (Սիկիլիա) կղզում իբր Հելիոսի դուստրերը՝ Հելիադաները, արածեցնում են 350 ոսկե ցուլեր (խորհրդանշում են լուսնային տարվա օրերը), իսկ նրա ոսկեպտուղ այգիները հսկում են Հեսպերիդները։ Հելիոսի կինը համարվել Է Պերսիդա հավերժահարսը։ Իսկ Հելիադաները, Ֆայետոն և Ավգեոս որդիները ծնված են համարվում օվկիանուհի Կլիմենայից։
Հելիոսի գլխավոր տաճարատեղին եղել Է Հռոդոս կղզին։ Մ. թ. ա. հինգերորդ դարից հետո հույները Հելիոսին նույնացրել են Ապոլլոնի հետ, իսկ հռոմեացիները՝ Սոլ (Արեգակ) աստծուն։ Հույն քանդակագործ Լիսիպպոսը և նրա աշակերտները Հռոդոսում կերտել են քառաձի կառքով ընթացող Հելիոսի պատկերը։ Հռոդոսյան դրամների վրա Հելիոսի գլուխը պատկերված Է իբրև արևի սկավառակ։ Հելիոսին երբեմն պատկերել երկիրը խորհրդանշող գունդը ձեռքին։
Ասպրեմոն
Ասպրեմոն (Aspremont), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցա շրջանի Տուրետ-Լևանս կանտոնում ։ Մինչև 2015 թվականի մարտը համայնքը վարչականորեն պատկանում էր Լևենս կանտոնին (Նիցցա շրջան)։
Համայնքի տարածքը՝ 9,44 կիլոմետր քառ․, բնակչությունը՝ 2072 մարդ (2006) բնակչության աճման միտմամբ՝ 2179 մարդ (2012), բնակչության խտությունը՝ 230,8 մարդ/կմ²։
Պատմություն
Ասպրեմոն համայնքը հիմնադրվել է Մոնտ-Շովե լեռան ստորոտին գտնվող բլրի վրա, 1426 թվականին Aspremont le Vieux ավերված ամրոցի տեղում։
Բնակչություն
Համայնքի բնակչությունը 2011 թվականին կազմել է՝ 2195 մարդ, իսկ 2012 թվականին՝ 2179 մարդ։
Բնակչության քանակի շարժընթացը ՝
Տնտեսություն
2010 թվականից 1492 աշխատունակ մարդկանցից (15-ից մինչև 64 տարեկանը) 1061-ը եղել են տնտեսապես ակտիվ, 431-ը՝ ոչ ակտիվ (ակտիվների ցուցանիշ՝ 71,2 %, 1999 թվականին՝ 71,9 %)։ 1061 ակտիվ աշխատունակ բնակիչներից աշխատում են 1005 մարդ (537 տղամարդ և 468 կին), 56-ը մնացել են գործազուրկ (28 տղամարդ և 28 կին)։ 431 աշխատունակ ոչ ակտիվ քաղաքացիներից 167-ը աշակերտներն են և ուսանողները, 152-ը՝ թոշակառուներ, և ևս 112-ը՝ ոչ ակտիվ, այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
Քեթի Ֆինդլեյ
Վաղ կյանք
Ֆինդլեյը ծնվել է Օնտարիո նահանգի Ուինսոր քաղաքում։ Նա ապրում է Բրիտանական Կոլումբիայի Վանկուվեր քաղաքում։ Նա բալետի պարուհի է եղել 12 տարի, մինչև այն թողնելը մեջքի վնասվածքի պատճառով և «իրական մարդկային ոտքեր» ունենալու հնարավորության համար։
Կարիերա
CBC-ում երկու պիլոտներին մասնակցելուց հետո, Ֆինդլեյը նկարահանվել է Fox-ի «Եզր» գիտական ֆանտաստիկա սերիալում։ Ավելի ուշ նա կատարել է Էմիլիի դերը «Շփոթված» հեռուստասերիալում, և Ռոզի Լարսենի՝ սպանության զոհի դերը AMC-ի «Սպանությունը» հեռուստասերիալում։ Նա՝ որպես հյուր, մասնակցել է մի շարք հեռուստասերիալների, ներառյալ «Խաղի ավարտ»-ը, «Կոնտինուում»-ը և «Աստղային դարպասներ․ Տիեզերք»-ը։ 2012 թվականի փետրվարի 27-ին Ֆինդլեյն ընդգրկվել է The CW-ի «Քերրիի օրագրերը» պատանեկան դրամա հեռուստասերիալում՝ «Սեքսը մեծ քաղաքում» սերիալի փրիքվելում  ։ 2012 թվականին նա կերտել է Բոնիի դերը «Փիլիսոփաները» գիտական ֆանտաստիկա ֆիլմում։
2014 թվականի մարտին Ֆինդլեյը կատարել է Ռեբեկա Սաթերի պարբերական դերը Շոնդա Ռայմսի «Ինչպես խուսափել սպանության համար պատժից» դրամա սերիալում ։ Նույն տարի նա ընդգրկվել է «Մութ անծանոթը» հոգեբանական թրիլլեր ֆիլմի դերասանական կազմում ։ 2015 թվականի վերջին հայտարարվել է, որ Քեթի Ֆինդլեյը կատարելու է Մոլի Քալենսի դերը Hallmark Channel-ի երկու մասից բաղկացած սուրբծննդյան ֆիլմում՝ «Կամուրջը», որը հիմնվել է հեղինակ Քարեն Քինգսբերիի վեպի վրա։ Առաջին մասը եթեր է հեռարձակվել 2015 թվականի դեկտեմբերի 6-ին  ։2016 թվականի Ֆինդլեյն ընդգրկվել է FXX-ի «Տղամարդը կին է փնտրում» կատակերգական սերիալի գլխավոր դերում՝ որպես Ջոշի (Ջեյ Բարուշել) սիրո հետաքրքրություն ։
Լը Մեժ
Լը Մեժ (Le Mesge), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 19 կմ արևմուտք։
Տնտեսություն
2010 թվականին ուներ 118 աշխատունակ (15-64 տարեկան) բնակիչ, որոնցից ակտիվ էին 87-ը, իսկ ոչ ակտիվները` 31։ Ակտիվության ցուցանիշը կազմում է 73,7 %։ 87 աշխատունակ մարդկանցից աշխատել է 82 անձ (48 տղամարդ և 34 կին)։ Գործազուրկ են եղել 5 անձ (3 տղամարդ և 2 կին)։ 31 անաշխատունակներից 12-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Հեգին
Հեգին, գյուղ Արևմտյան Հայաստանում, Բիթլիսի վիլայեթի Խիզանի գավառակում։
Պատմություն
Բնակչության մեծ մասը զոհվել է 1915 թվականին, թուրքական կառավարության կազմակերպած ջարդերի ժամանակ։ Փրկվածները բնակություն են հաստատել տարբեր երկրներում։
Բնակչություն
1909 թվականին ուներ 21 ընտանիք հայ բնակիչ
Տնտեսություն
Զբաղվում էին երկրագործությամբ և անասնապահությամբ։
Ծանոթագրություններ
Կատեգորիա:Արևմտյան Հայաստանի գյուղեր
Կարմիր հրապարակ (Տագանրոգ)
Կարմիր հրապարակ (Красная площадь), հրապարակ Ռուսաստանի Ռոստովի մարզի Տագանրոգ քաղաքում։ Գտնվում է Չեխովի փողոցում՝ Կարմիր և Գոգոլի նրբանցքների միջև։
Պատմություն
Քաղաքային հրապարակը, «որտեղ ենթադրվում է հացի և այլնի մանրածախ առևտուր», որոշվել է հիմնել 1808 թվականին այն տեղում, որտեղ նախկինում եղել է եղեգապատ ճահիճ ։ Այն անվանվեց Ալեքսանդրի հրապարակ։ 105-րդ թաղամասի ճառագայթային մասը այս հրապարակում մտել է Առևտրային շարքերի միասնական ճարտարապետական համակառույցի մեջ, որը կառուցվել է 1810-ական թվականներին ճարտարապետ Մ. Ի. Կամպիոնիի (Կամպինիոնի) նախագծով։ Քաղաքի 1865 թվականի հատակագծում շարքերի այս հատվածն անվանվել է Քարվանսարա ։
Հրապարակն ունեցել է 680 մետր երկարությամբ և 200 մետր լայնությամբ ձգված օվալի ձև ։
Հրապարակի կենտրոնում գտնվել է խմելու լավ ջրով ջրհոր ։
1860-ական թվականներին այստեղ պուրակ կազմակերպելու փորձեր են արվել, սակայն ճարտարապետ Տրուսովի նախագիծը չի իրականացվել քաղաքային միջոցների բացակայության պատճառով։ Միայն 1935 թվականին, Անտոն Չեխովի 75-ամյա հոբելյանի տոնակատարության նախապատրաստության ժամանակ, այստեղ հայտնվեց մոտ 1,5 հեկտար տարածքով պուրակ։ Պուրակը հիմնելու համար քանդվեց Դուրովի անվան (նախկին Տրուցցիի) փայտե կրկեսի շենքը, որը կանգնած էր Կարմիր նրբանցքի մոտ։ Պուրակը ստացավ Չեխովյան անվանումը։ Պատերազմից հետո այն բարեկարգվեց, իսկ 1960 թվականից պուրակը զարդարում է Ա. Պ. Չեխովի հուշարձանը (քանդակագործ` Իուլիան Ռուկավիշնիկով)։
1900 թվականին Ալեքսանդրի հրապարակում ճարտարապետ Բորիս Ռոժնովի նախագծով կառուցվեց Բարձրագույն տարրական քառամյա օրիորդաց վարժարանի եռահարկ շենքը ։ Տեղանքի թույլ բնահողը չդիմացավ նման զանգվածեղ կառույցի ծանրությանը ։ Կառուցումից վեց տասնամյակ հետո շենքը սկսեց նստել, առաջացան ճաքեր, ինչը շենքը դարձրեց շահագործման համար վտանգավոր ։ 1970 թվականին այն քանդվեց ։ 1923 թվականին Ալեքսանդրի հրապարակը վերանվանվել է Կարմիր հրապարակ։
Կուկուլկանի տաճար
Կուկուլկանի տաճար, (Pirámide de Kukulkán, Templo de Kukulkán, «El Castillo»), տաճար մայաների քաղաքական և մշակութային կենտրոն Չիչեն Իցայում, Յուկատան թերակղզի, Մեքսիկա։
Պատմություն
Չիչեն-Իցայի գլխավոր տաճարը նվիրված է տոլտեկների մեկենաս Կուկուլկանին։ Տաճարի կուռքը` օդի և քամու աստված Կուկուլկանի արձանը, այստեղ են բերել տոլտեկները։ Այն կոչել են Կեցալ-կոատլ, որը մայաների լեզվից թարգմանաբար նշանակում է Կ’ուկ’Ուլկան։ Մայաների այս աստվածը արգելում էր իրեն մարդկային զոհեր մատուցել, նա ընդունում էր միայն ծաղիկներ և բուրավետ արմատներ։ Ըստ լեգենդի` նա «մորուսավոր սպիտակ աստված» էր, նման էր եվրոպացու, այդ պատճառով էլ հնդկացիները մեծ ուրախությամբ էին ընդունում իսպանացի կոնկիստադորներին, քանի որ նրանց համարում էին Կեցալկոատլի հետևորդները։
Իսպանացիները Կուկուլկանի տաճարն անվանում են Էլ-Կաստիլիո` դղյակ։
Ճարտարապետություն
Կուկուլկանի տաճարը 24 մետր բարձրությամբ, 9 հարկանի քառակուսի հատակագիծ ունեցող բուրգ է։ Այն իր մոնումենտալությամբ և ներդաշնակությամբ իշխում է բոլորի վրա, դոմինանտում է հարակից տարածքի մյուս շինությունների նկատմամբ։ Տաճարը վեր է խոյանում 18 հա մակերես ունեցող հսկա վայրում։ Նրանից աջ գտնվում է Մարտիկների տաճարը, դեպի ձախ` Հովազների տաճարը։ Կուկուլկանի 4 կողմերից դեպի վեր են բարձրանում մեծ աստիճաններ, որոնք խորհրդանշում են աշխարհի 4 կողմերը։ Աստիճանները եզրավորված են քարե բարավորներով, որոնք պատկերում են  օձի տարբեր հատվածներ` գլուխ, մարմին և պոչ։ Գարնանային և աշնանային  գիշերահավասարների օրը արևի ճառագայթներն այնպես են ընկնում աստիճանների վրա, որ թվում է, թե օձի մարմնի մասերը միանում են իրար, և կենդանին սկսում է սողալով դուրս գալ տաճարից ։
Կուկուլկանի տաճարը սերտորեն կապված է աստղագիտության հետ։ Սա հիմնականում բխում է օրացույցի օրերից։ Տաճարի յուրաքանչյուր կողմի սանդուղքն ունի 91 աստիճան, 4 կողմի աստիճանների գումարը կազմում է 364։ Չորս սանդուղքները միացնող հիմքի հետ մեկտեղ ստացվում է 365` տարվա օրերին համապատասխան ։
Բուրգի յուրաքանչյուր կողմն ունի 9 հարկ, որոնք սանդուղքով հատվելիս դառնում են 18։ Սա համապատասխանում է մայաների օրացույցի ամիսների թվի հետ։ Նրանք 12-ի փոխարեն ունեին 18 ամիս։ Բուրգի 9 ատամնավոր ելունները խորհրդանշում են տոլտեկական առասպելաբանության «9 երկինքները», իսկ 52 քարե ռելիեֆները` մայաների օրացուցային մեկ ցիկլը։
Բուրգի վերին հատվածում փոքր չափերի 4 մուտք ունեցող տաճարն է, որտեղ արվում էին զոհաբերություններըն ու ծիսական արարողությունները։ Սա իր ճարտարապետական ձևերով նման է մայաների դասական շրջանի կառույցներին, սակայն տանիքը հարթ է, իր վերևում չունի դամբարանի նմանվող կառույց։  Այս զոհարանում նախկինում պահվել է Հովազի սուրբ գահը, քանի որ հովազը ևս մայաների սուրբ կենդանիների թվին է պատկանել։ Գահն իրենից ներկայացնում էր կենդանու մեծ քանդակը, որն արված էր կարմիր, սև և կանաչ գույների մեջ։ Հովազի մարմնի վրայի պուտերը եղել են 73 նեֆրիտի կտորներ։
Տաճարի գլխավոր մուտքը հյուսիսային կողմից է։ Այն պահում են կապիտելների հատվածում օձի գլուխների ոճավորումներով երկու քարե սյուներ։
Ներքին հարդարանքը
Բուրգի հիմքից 20 մետր խորության վրա գտնվում է կարստային ստորգետնյա լիճ, ինչը կարող է սպառնալիք հանդիսանալ բուրգի փլուզման համար ։
Աղբյուրներ
Gray, Richard. "Sacred Sinkhole Discovered 1,000-year-old-Mayan-Temple-Eventually-Destroy-Pyramid." Science & tech August 17, 2015. Dailymail. Web. August 17, 2015.
Justice, Adam. "Scientists discover sacred sinkhole cave under Chichen Itza pyramid." Science (2015). Ibtimes. Web. August 14, 2015.
Ծանոթագրություններ
Կատեգորիա:Բուրգեր
Քրիստիան Ֆրիդրիխ Հեբել
Հեբել Քրիստիան Ֆրիդրիխ , գերմանացի գրող։
Տասնիններորդ դարի գերմանական խոշորագույն ողբերգակներից։ 1840 թվականին հրատարակել է «Հուդիթ» ողբերգությունը, որից հետո կնոջ ողբերգական վիճակը դարձել է նրա ստեղծագործության հիմնական թեման։ Հեբելը իր պիեսների սյուժեները սովորաբար վերցրել է Աստվածաշնչից, դիցաբանությունից, գրականությունից, պատմությունից։ Ժամանակակից թեմայով գրված միակ դրաման «Մարիամ Մագթաղինացին» է (1844)։ Գրել է նաև «Հերովդեսը և Մարիամնան» (1850), «Դիգը և նրա մատանին» (1856), «Ագնես Բեռնաուեր» (1851) պիեսները։ Նրա վերջին ավարտուն դրամատիկական գործը «Նիբելունգներ» (1862) եռերգությունն է։
Ծանոթագրություններ
Կատեգորիա:Գերմանացի գրողներ Կատեգորիա:Գերմանացի բանաստեղծներ Կատեգորիա:Գերմանացի դրամատուրգներ Կատեգորիա:Փաստաբաններ Կատեգորիա:Հայդելբերգի համալսարանի շրջանավարտներ Կատեգորիա:Գերմանալեզու բանաստեղծներ
Գրոնինգեն
Գրոնինգեն (Groningen, МФА :, Grunnen), խոշոր քաղաք Նիդերլանդների հյուսիսում, համանուն նահանգի և համանուն համայնքի վարչական կենտրոնը։ Բնակչությունը՝ 184 777 մարդ (հունվարի 1, 2008 թ. ): Համալսարանական քաղաք է, ունի շուրջ 50 000 ուսանողներ։
Աշխարհագրություն
Քաղաքը գտնվում է Նիդեռլանդների հյուսիսում։ Ընդհանուր տարածքը կազմում է 83,69 կմ² (ցամաք — 79,59 կմ², ջրային ծածկույթ — 4,10 կմ²) Բնակչության ընդհանուր թիվը կազմում է 184 777 մարդ, նրանցից 45 000 — ուսանողներ տարբեր բարձրագույն ուսումնական հաստատություններում, առաջին հերթին— Գրոնինգենի համալսարանում։
Պատմություն
Քաղաքը հիմնադրվել է Հոնդսրուգի հյուսիսային հատվածում։ Գրոնինգենի մասին առաջին անգամ հիշատակվել է 1040 թվականի պատմիչների գրառումներում։ Քաղաքի տարածքում պահպանվում են մշակութային կոթողներ, որոնք վկայում են  մեր թվարկությունից առաջ 3950-3720 թթ. բնակչության մասին։ Հնագիտական պեղումների արդյունքում նշվում է, որ Գրոնինգենում մեծ բնակավայր եղել է մեր դարաշրջանի III դարում։ XIII դարում, երբ Գրոնինգենը դարձել էր խոշոր առևտրային կենտրոն, նրա բնակիչները կառուցեցին քաղաքային պարիսպներ, որոնք ընդգծում էին նրա հզորությունն ու  նշանակությունը։ 1614 թվականին հիմնադրվեց Գրոնինգենի համալսարանը։ Այդ ժամանակաշրջանում Գրոնինգենն արագ զարգանում էր, ամրացվում էին պարիսպները, որոնք մեծ նշանակություն ունեցան 1672 թվականին Անգլո-հունգարական երրորդ ճակատամարտի ժամանակ, երբ քաղաքում նստում էր Արքեպիսկոպոս Մյունստեր Բերնարդ վօն Գալենը։ Պատերը դիմացան, և այս իրադարձությունը դարձավ հիշարժան, ամեն տարի հաղթանակը  նշվում է օգոստոսի 28-ին   հրավառությամբ ու տոնախմբությամբ։ Երկրորդ համաշխարհային պատերազմից քաղաքը շատ կորուստներ չունեցավ։ Սակայն քաղաքի կենտրոնական հրապարակը (Grote Markt) ավերվեց 1945 թվականի ապրիլին՝  Գրոնինգենի համար մղվող ճակատամարտում։ Սուրբ Մարտինի եկեղեցին իր հայտնի աշտարակով (Goudkantoor), քաղաքի պարիսպներն ու շատ շինություններ մնացին անվնաս։ Ճակատամարտը շարունակվել է մի քանի օր։
Տրանսպորտ
Գրոնինգենն անվանում են «Հեծանվորդների համաշխարհային մայրաքաղաք», տրանսպորտային միջոցների 57 %  կազմում են հեծանիվները։ Քաղաքային տրանսպորտին վերաբերվող բոլոր աշխատանքներն արվում են հեծանվորդների հարմարությանը համապատասխան։ Քաղաքի կենտրոնում տրանսպորտային ցանցը առավելություն է հատկացրել ինչպես հեծանվաուղիներին, այնպես էլ նրանց կայանատեղերին, հատկապես շատ է հետիոտներին հատկացված ճանապարհների ցանցը։ Գրոնինգեն—երկաթուղային հանգույց, Գրոնինգենում տեղակայված են երեք կայաններ՝ «Գրոնինգեն», «Գրոնինգեն-Եվրոպապարկ» և «Գրոնինգեն-Նորդ»։ Ավտոմոբիլային А28 ուղին միացնում է Գրոնինգենը Ուտրեխտին, իսկ А7 -ը՝  Ֆրիսլսնդին և Ամստերդամին։
Կրթություն և մշակույթ
Գրոնինգեն — ոչ մեծ քաղաք, բայց, չնայած դրան, մեծ դեր ունի Նիդեռլանդների երաժշտության, արվեստի, կրթության, գիտության ու գործարարության և ակտիվ կյանքի կազմակերպման գործում:Ուսանողների մեծ մասը, որ ապրում է Գրոնինգենում, նույնպես ակտիվություն է մտցնում  Գրոնինգենի կյանքում։ Գրոնինգենի համալսարանը հիմնադրվել է 1614 թվականին. սա ամենահին համալսարաններից մեկն է Լեյդենսկի համալսարանից հետո։ Այստեղ առաջին անգամ կրթություն է ստացել առաջին կինը Նիդեռլանդներում՝ գիտությունների թեկնածու Ալետա Յակոբսը։ Համալսարանի շրջանավարտները Նոբելյան մրցանակի դափնեկիրներ ֆիզիկայի բնագավառում  Խեյկե Կամերլինգ Օննեսը և Ֆրից Ցերնիկեն, ինչպես նաև Եվրոպայի կենտրոնական բանկի առաջին նախագահ  Վիմ Դեյսենբերգը։  Գրոնինգենի համալսարանում կրթություն ստացել են  200 000-ից ավելի ուսանողներ, ուսուցիչներ և հետազոտողներ։ Գրոնինգենի "Եուրոբորգ" ֆուտբոլային ակումբի մարզադաշտը քաղաքի հետաքրքիր կառույցներից մեկն է համարվում։ Բացումը կատարվել է 2006 թվականի հունվարին, կառուցված է շուրջ 20 000 հանդիսատեսների համար։ Նախկին մարզադաշտը՝  Oosterpark Stadion,  ընդունում էր միայն 12 500 մարդ։
Գրոնինգենի թանգարան, անհամեմատ կարևոր նշանակություն ունեցող թանգարանն է, որի գլխավոր մասնաշենքի նախագիծը  պատկանում է իտալացի ճարտարապետ և դիզայներ Ալեսսանդրո Մենդինիին։ Թանգարանը համարվում է արվեստի  ժամանակակից և նորարարական կենտրոններից մեկը  Նիդերլանդներում։ Բացի այդ, քաղաքում կան Անատոմիական թանգարան, Հյուսիսծովյան թանգարան, Ծխախոտի Նեմեջերյան թանգարան, Գրաֆիկայի թանգարան, Գերարդուս վան դեր Լեվի Անատոմիական թանգարան ։ Գրոնինգենում գործում է քաղաքային թատրոնը՝ Stadsschouwburg, որը գտնվում է Turfsingel շրջանում։ Քաղաքի ամենամեծ թատրոնն ու համերգային համալիրը անվանում են «Մարտինի պլազա»՝ «Мартини-плаза»: Մյուս խոշորագույն մշակութային կառույցը Oosterpoort-ն է, որը գտնվում է Trompsingel-ում։ Գրոնինգենում է անցկացվում ամենամյա երաժշտական «Eurosonic» փառատոնը, որին իրենց մասնակցությունն են ցուցաբերում խմբեր ամբողջ Եվրոպայից։
Կլիմա
Գրոնինգենն գտնվում է չափավոր կայուն կլիմայական գոտում։ Ամառը զով և տաք է, ձմռանը նույնպես ոչ շատ խիստ։ Մեծ է Հյուսիսային ծովի ազդեցությունը քաղաքում, այն  հյուսիս-արևմուտքից բերում է  ուժեղ քամիներ ու փոթորիկներ։
Հաճախականության փոխակերպիչ (այլ կիրառումներ)
Հաճախականության փոխակերպիչ,
1. էլեկտրատեխնիկայում, էլեկտրական լարման (հոսանքի) հաճախականության փոփոխման սարք։ Կիրառվում է կարգավորվող էլեկտրահաղորդակի և մագնիսական ուժեղացուցիչների սնման համակարգերում՝ տարբեր հաճախականության փոփոխական հոսանքի երկու և ավելի համակարգեր համաձայնեցնելու համար։ Տարբերում են ստատիկ, էլեկտրամեքենայական և համակցված փոխակերպիչներներ։ Ստատիկ փոխակերպիչները լինում են՝ էլեկտրամագնիսական և վենտիլային։ էլեկտրամագնիսական փոխակերպիչների գործողության հիմքում ընկած է մագնիսական ոչ գծային տարրերի (դրոսել, հագեցված միջուկով տրանսֆորմատոր) միջոցով փոփոխական սինուսոիդային լարման փոփոխությունը՝ լարման պահանջվող հաճախականության բաղադրիչի հետագա անջատմամբ։ Դրանք ծառայում են որպես հաճախականության բաժանիչներ և բազմապատկիչներ։ Օ. գ. գ. 70—80% է։ Առավել տարածված են վենտիլային փոխակերպիչները, որոնցում որպես վենտիլ օգտագործում են տրանզիստորներ և տիրիստորներ։ Տրանզիստորային հաճախականության փոխակերպիչները հիմնականում օգտագործում են ռադիոտեխնիկայում, տիրիստորային Հաճախականության փոխակերպիչները՝ փոփոխական հոսանքի հզոր էլեկտրահաղորդակներում։ Օ. գ. գ. 95—98% է։
Կատեգորիա:Ռադիոտեխնիկա
Կոնսելիչե
Կոնսելիչե (Conselice), քաղաք Իտալիայում՝ Էմիլիա Ռոմանիա մարզի Ռավեննա գավառում։
Բնակչությունը՝ 11 739 մարդ (2004), խտությունը՝ 147 մարդ/կմ²։ Զբաղեցնում է 60 կմ²։ Փոստային ինդեքս՝ 48017, հեռախոսային կոդ՝ 0545։
Մենիյ Բրենտել
Մենիյ Բրենտել (Mesnil-Bruntel), համայնք Ֆրանսիայի Պիկարդիա մարզի Սոմ գավառում ։
Իգնասիո Պյատի
Իգնասիո Ալբերտո Պյատի (Ignacio Alberto Piatti, ), արգենտինացի ֆուտբոլիստ, «Մոնրեալ Իմպակտ» ակումբի կիսապաշտպան։
Կոնսելիչե
Քաղաքի հովանավոր սուրբը Մադոննա դելա Գրացիան է։ Քաղաքի տոնը նշվում է սեպտեմբերի 8-ին։
Իգնասիո Պյատի
Ակումբային կարիերա
Կարիերան սկսել է  «Նյուելս Օլդ Բոյս», «Ռոմա» և «Գալաթասարայե» ակադեմիայում։ 2004 թվականին նա վերադարձել է հայրենիք, որտեղ նա հանդես է եկել «Չիկարիտա Խունիորս» ակումբի  երկրորդ դիվիզիոնում ։ «Խունիորսի» կազմում Իգնասիոն հանդես է եկել երկու մրցաշրջաններում և 50 խաղում խփել է 10 գոլ։ 2006 թվականին Պյատին տեղափոխվեց ֆրանսիական «Սենտ Էտեն» ակումբ։ Ֆրանսիայում Իգնասիոն ավելի շատ եղավ, որից հետո վաճառվել է Չիլիի Միության Սան Ֆիլիպե քաղաքում, որտեղ նա տուն վերադարձավ։ Իգնասիոյի նոր ակումբը դարձավ Խիմնասիյա Լա Պլատանը։ 2007 թվականին փետրվարի 9-ին Սանանիի «Արսենալ» -ի հետ խաղում, նա իր դեբյուտը արգենտինյան օրինակով հանդես եկավ։ Լա Պլատայի թիմում Պիատտին անցկացրեց երկու եղանակ, որից հետո անցավ հանգստանալու Անժելնդեին։ 2009 թվականին օգոստոսի 22-ին, Նյուելս Օլդ Բոյսի հետ խաղում, նա իր դեբյուտը արեց նոր ակումբի համար ։ Սեպտեմբերի 3-ին Գոդոյ Քրուզ Իգնասիոյի դեմ խաղում իր առաջին գոլը խփեց Ինդեպենդենտե ակումբի համար ։ 2010 թվականի փետրվարի 15-ին Էստուդուիանտեսայի հետ հանդիպման ժամանակ Պյատին Արգենտինայի առաջնությունում գրավեց Ինդեպենդենտի 5000-րդ գոլը ։
Նույն տարում Իգնասիոն տեղափոխվեց իտալական «Լեչչե» ակումբ։ Տեղափոխման գումարը կազմեց 2,5 միլիոն եվրո։ Օգոստոսի 29-ին «Միլանի» հետ խաղում, նա իր դեբյուտը նվաճեց «Սերիա» -ում ։ Դեկտեմբերի 12-ին «Կեվո» -ի դեմ խաղում Պյատին նոր ակումբի համար խփեց դուբլ ։
2012 թվականի ամռանը Իգնասիոն մեկնել է Իտալիա և վերադարձել հայրենիք։ Նրան առաջարկել են պայմանագիր կնքել Ռիբեր Պվեր, Րասինգ, բայց նա ընտրեց Սան Լորենսո դե Ալմոգրո ակումբը։ Սեպտեմբերի 9-ին «Կոլոն» -ի հետ խաղում, նա իր դեբյուտի հեղինակ  դարձավ նոր ակումբի համար ։ 2013 թվականին մայիսի 20-ին «Օլլ Բոոյզ» - ի դեմ խաղում Իգնասիոն արեց իր դեբյուտը «Սան Լորենցո»-ի համար ։ 2014 թվականին Պյատին հաղթեց Արգենտինայի առաջնությունում։ Իգնասիոն նաև Լիբերտադորեսի հաղթական գավաթում թիմի առաջատարն էր, նա մասնակցել է 13 խաղին և երեք գոլ խփեց բրազիլացի «Բոատաֆո» և «Կրուզեյրո»-ի դեմ ։ Հուլիսին նա պայմանագիր է կնքել որպես ազատ գործակալ Կանադայի «Մոնրեալ Իմպակտի» հետ, սակայն չնայած նրան, որ նա օգնել է իր նախկին թիմին Լիբերդադերոսի գավաթի առաջին եզրափակիչ հանդիպմանը Պարագվայի Նասոնալի դեմ։  Պատասխան խաղի համար Կանադայի ակումբի ղեկավարությունը Իգնասիոյին թույլ չտվեց, բայց նա մեդալ է ստացել ։
Ձեռքբերումներ
Ակումբային
«Սան Լորենսո դե Ալմագրո»
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ինդեպենդիենտեի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ
Կոնսելիչե
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մենիյ Բրենտել
Բնակչությունը 2006 թվականի դրությամբ կազմում է 325 մարդ, բնակչության խտությունը` 44.46 մարդ/կմ²։ Բնակավայրը զբաղեցնում է 7.31 կմ² տարածք։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 50 կմ արևելք։
Տնտեսություն
2010 թվականին ուներ 205 աշխատունակ (15-64 տարեկան) բնակիչ, որոնցից ակտիվ էին 153-ը, իսկ ոչ ակտիվները` 52։ Ակտիվության ցուցանիշը կազմում է 74,6 %։ 153 աշխատունակ մարդկանցից աշխատել է 126 անձ (71 տղամարդ և 55 կին)։ Գործազուրկ են եղել 27 անձ (14 տղամարդ և 13 կին)։ 52 անաշխատունակներից 6-ը եղել են աշակերտներ կամ ուսանողներ, 29-ը` թոշակառուներ, իսկ 17-ը չեն աշխատել տարբեր պատճառներով ։
Հելենա Բոնեմ Քարթեր
Հելենա Բոնեմ Քարթերը (անգլ.` Helena Bonham Carter, ), բրիտանացի թատրոնի և կինոյի դերասանուհի է։ Հայտնի է իր դերերով այնպիսի ֆիլմերում, ինչպիսիք են` «Մարտական ակումբ» (1999), «Թագավորի ելույթը» (2010), ինչպես նաև Բելատրիքս Լեստրեյնջի դերով Հարի Փոթերի մասին ֆիլմերում։
Վաղ կյանքը
Հելենա Բոնեմ Քարթերը ծնվել է Գոլդերս-Գրինում (Բարնեթ, Լոնդոն)`հոգեթերապևտ Ելենայի (ի ծնե` Փրոփփեր դե Կալլեհոն) և բանկիր Ռեյմոնդ Բոնեմ Քարթերի ընտանիքում։ Ունի երկու եղբայր՝ Էդվարդը և Թոմասը։ Կրթությունը ստացել է Հյուսիսային Համփսթեդի ավագ դպրոցում և Վեսթմինսթերի դպրոցում։ Երբ Հելենան հինգ տարեկան էր, նրա մայրը նյարդային լուրջ խանգարում է ստանում, որից հետո նրա ապաքինման համար երեք տարի է պահանջվում։ Առողջանալուց հետո նա դառնում է հոգեթերապեվտ։ Մոր ապաքինվելուց հինգ տարի անց Հելենայի հայրը մի ականջից խլանում է։ Կատարվում է ուռուցքի վիրահատություն, որը հանգեցրել էր կաթվածի, որից հետո նա գամվում է անվասայլակին։ Հելենան և իր երկու ավագ եղբայրները լքում են քոլլեջը, որպեսզի օգնեն իրենց մորը դուրս գալ այդ իրավիճակից։ Բոնեմ Քարթերի հայրը՝ Ռեյմոնդը, մահանում է 2004 թ. հունվարին։
Մենիյ Բրենտել
Ծանոթագրություններ
Կատեգորիա:Ֆրանսիայի բնակավայրեր
Հելենա Բոնեմ Քարթեր
Կարիերա
Հելենան որոշել է, որ ուզում է դերասանուհի դառնալ, նայելով «Ֆրանսիացի սպայի կինը» ֆիլմը։ Առաջին անգամ նկարահանվել է ֆիլմում տասնհինգ տարեկան հասակում՝ կատարելով Ջուլիետտայի դերը։ Նա նաև խաղացել է փոքր դեր «Վարդերից նախշ» ֆիլմում։ Նրա առաջին գլխավոր դերը եղել է «Լեդի Ջեյն» կինոնկարում։ 1986 թ.-ին նկարահանվել է իր ամենահաջողված ֆիլմերից մեկում՝ «Սենյակը տեսարանով», որն առաջադրվել էր «Օսկարի» 8 անվանակարգերում։ 1987 թ.-ին խաղացել է «Մահվան եզրին» ֆիլմում, իսկ 1994 թ.-ին հայտնվում է բրիտանական «Միանգամայն անհավանական» կատակերգական սերիալի երկրորդ եթերաշրջանում։
Վաղ ֆիլմերը նրան բերում են «անգլիական վարդի» и «կորսետների թագուհու» համբավ։ 1996 թ. նա խաղացել է Թրեվոր Նաննի «Տասներկուերորդ գիշերը» ֆիլմում՝ Օլիվիայի դերը։ Նրա կարիերայի ամենավառ դերերից էր Քեյթ Քրոյի դերը 1997 թ.-ի «Աղավնու թևերը» կինոնկարում, որի համար նա առաջադրվում է «Օսկարի» և «Ոսկե Գլոբուսի»։ Հելենային աշխարհահռչակ ճանաչում է բերում անհավասարակշիռ Մարլա Սինգերի դերը Դեյվիդ Ֆինչերի «Մարտական ակումբ» (1999) ֆիլմում։ Այդ դերից հետո նա դուրս է գալիս «կորսետների թագուգուհու» կերպարից՝ օրինակ ծառայելով շատ ամերիկացի աղջիկների համար։
Բոնեմ Քարթերը վարժ խոսում է ֆրանսերեն, այդ պատճառով 1996 թվականին նկարահանվել է ֆրանսիական «Չինական դիմանկարներ» ֆիլմի գլխավոր դերում։ Հելենան ստացել է դեր «Հենրի VIII» մինի-սերիալում, սակայն նրա դերը փոքր էր, քանի որ այդ ժամանակ նա հղի էր իր առաջնեկով։ 2005 թ. նա խաղացել է «Չարլին և շոկոլադե գործարանը» ֆիլմում՝ միսիս Բեքեթի դերը։ Բոնեմ Քարթերը խաղացել Բելատրիքս Լեսթրեյնջի դերը Հարի Փոթերի մասին վերջին չորս ֆիլմերում (2007-2011)։ «Հարի Փոթերը և Փյունիկի միաբանությունը» ֆիլմում հանկարծակի ծակել է իր խաղընկեր Մեթյու Լյուիսի (Նեվվիլ Լոնգբոտտոմ) թմբկաթաղանթը, որից հետո վերջինս մի քանի օրով կորցրել է լսողությունը։
2006 թ.-ին Հելենան լողազգեստների դիզայներ Սամանտա Սեյջի հետ միասին թողարկել է հագուստի բրենդ՝ «Pantaloonies» անվամբ։ Նա խաղացել է Սուինի Թոդ. Սատանայական վարսահարդարը Ֆլիթ-Սթրիթից ֆիլմում, որի ռեժիսորն է Թիմ Բարթոնը։ Հելենան այդ դերի համար առաջադրվել է Ոսկե Գլոբուսի լավագույն կանացի դերի համար։ Նաև Բոնեմ Քարթերը հանդես է եկել փոքր, բայց նշանակալից դերով՝ Տերմինատորի մասին չորրորդ ֆիլմում։
2008 թ. դեկտեմբերին Հելենան ձայնագրել է իր ձայնը MTV-ի համար՝ հանդես գալով ընտանեկան բռնության դեմ։ 2009 թ. Empire ամսագիրը ներառել է Հելենային «Բոլոր ժամանակների 50 ամենասեքսուալ կինոաստղերի» ցուցակում։ Դերոսանուհին գրավել է 9-րդ տեղը, առաջ անցնելով այնպիսի աստղերից, ինչպիսիք են Մոնիկա Բելուչչին, Հոլլի Բերրին, Շարլիզ Թերոնը և, նույնիսկ, Մերիլին Մոնրոն։ Նույն տարում Բոնեմ Քարթերը հայտնվել է The Times ամսագրի «Բոլոր ժամանակների 10 լավագույն բրիտանացի դերասանուհիների» ցուցակում։
Հելենան միացել է Տիմ Բարտոնի 2010 թ. «Ալիսան հրաշքների աշխարհում» ֆիլմի դերասանական կազմին, հանդես գալով Կարմիր Թագուհու դերում։ Այստեղ նրա խաղընկերներն էին Ջոնի Դեփը, Էնն Հեթուեյը, Միա Վասիկովսկան և Քրիսթին Գլոուերը։ 2011 թ.-ին Քարթերը կատարել է լեդի Ելիզաբեթ Բոուս-Լայոնի դերը «Թագավորի ելույթը» ֆիլմում։ Այս դերը նրան բերել է BAFTA մրցանակ, և նա երկրորդ անգամ առաջադրվել `«Օսկարի», բայց մրցանակաբաշխության ժամանակ դերասանուհին պարտվել է Մելիսսա Լեոյին։ 2012 թ. Հելենան հայտնվել է միսս Հեվիշեմի դերում «Մեծ հույսեր» ֆիլմում, 2013 թ.-ին՝ «Միայնայկ ռեյնջեր» կինոնկարում։
Անձնական կյանք
«Ֆրանկեինշտեյն» ֆիլմի նկարահանմնա ժամանակ նա ծանոթանում է դերասան Կենետ Բրանայի հետ։ Նրանք խորացնում են իրենց հարաբերությունները, բայց 1999 թ.-ին Հելենան ընդհատում է իրենց հարաբերությունները։
2001 թ.-ի հոկտեմբերից Հելենան գտնվում է փաստացի ամուսնության մեջ ռեժիսոր՝ Տիմ Բյորտնոմի հետ, որի հետ նա ծանոթացել էր «Կապիկների մոլորակը» ֆիլմի նկարահանման ժամանակ։ Նրանք ապրում էին Լոնդոնի՝ Բելսիզի զբոսայգու շրջանի երկու հարևան տներում։
2006 թ.-ին նրանք գնեցին Միլ Հաուս, որը գտնվում էր Անգլիայի Սատոն Կորտնի քաղաքում, ավելի ճիշտ այն վարձակալել էր իր տատիկը՝ Վայոլետ Բոնեմ Քարթերը։
Ակտիվ զբաղվում են բարեգործությամբ։ Նա միացել է ընտանեկան բռնության դեմ պայքարի խմբին Մեծ Բրիտանիայի ազգային ֆոնդին, իսկ եկամուտը, որը ստանում էին ներքնաշորի վաճառքից դերասանուհին տրամադրում է երեխաների օգնության ֆոնդին՝ ՅՈՒՆԻՍԵՖ-ին։
2014 թ.-ի դեկտեմբերին Թիմ Բարթոնը ու Հելենա Բոնեմ Քարտերը բաժանվեցին 13 տարվա համատեղ կյանքից հետո, բայց որոշեցին պահպանել ընկերական հարաբերությունները։
Գամբետոլա
Գամբետոլա (Gambettola), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը ըստ 2008 թվականի տվյալների կազմում է՝ 9748 մարդ։ Բնակչության միջին խտությունը՝ 1345 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 47035։ Հեռախոսային կոդը՝ +39 0547։
Բնակավայրի հովանավորն է համարվում սուրբ Էգիդիոսը։ Տոնը նշվում է ամեն տարի սեպտեմբերի 1-ին։
Մոտակա կոմունաներն են՝ Չեզենան, Գատեոն, Չեզենատիկոն, Լոնջիանոն։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կորդովա (Արգենտինա)
Կորդովա (Cordoba), քաղաք Արգենտինայում, Կորդովա նահանգի վարչական կենտրոնը։ 781, 6 հազար բնակչություն (արվարձաններով, 1978)։ Արդիական կենտրոն է, երկաթուղային հանգույց։ Կա մեքենաշինական, սննդի, կաշվի արդյունաբերություն։ Ունի համալսարան (1613 թվականից)։
Հայերը Կորդովայում
1920-ական թվականներին Արգենտինա գաղթած կիլիկիահայերի մի մասը բնակություն է հաստատել Կորդովայում։ Հայերին համախմբող կազմակերպությունը «Հայ գաղութային միությունն» է։ Համայնքի կազմավորման տարիներին գործել է ՀՕԿ-ի մասնաճյուղը։
Այժմ գործում են Արգենտինահայ մշակութային միության, ՀԲԸՄ Կորդովայի մասնաճյուղերը, հայրենակցական միություններ, մարզական, երիտասարդական կազմակերպություններ, ինչպես նաև Սահակ-Մեսրոպ վարժարանը և հայկական եկեղեցի։ 1979 թվականին այնտեղ բնակվում էր շուրջ 4 հազար հայ՝ հիմնականում առևտրականներ, արհեստավորներ, փաստաբաններ և այլն։ Կորդովայի փողոցներից մեկը կոչվում է «Արմենիա»։
Ծանոթագրություններ
Կատեգորիա:Արգենտինայի քաղաքներ Կատեգորիա:1573 թվականին հիմնադրված բնակավայրեր
Մենիյ Դոմկեր
Մենիյ Դոմկեր (Mesnil-Domqueur), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 80 մարդ, բնակչության խտությունը` 22.92 մարդ/կմ²։ Բնակավայրը զբաղեցնում է 3.49 կմ² տարածք։
Տնտեսություն
2010 թվականին ուներ 58 աշխատունակ (15-64 տարեկան) բնակիչ, որոնցից ակտիվ էին 44-ը, իսկ ոչ ակտիվները` 14։ Ակտիվության ցուցանիշը կազմում է 75,9 %։ 44 աշխատունակ մարդկանցից աշխատել է 43 անձ (24 տղամարդ և 19 կին)։ Գործազուրկ են եղել 1 անձ (0 տղամարդ և 1 կին)։ 14 անաշխատունակներից 4-ը եղել են աշակերտներ կամ ուսանողներ, 4-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սյուլի սյուր Լուարի ամրոց
Սյուլի սյուր Լուարի ամրոց (Sully-sur-Loire), միջնադարյան ամրոց Սյուլի սյուր Լուար կոմունայում, Լուարե դեպարտամենտ, Ֆրանսիա ։
Ամրոցը մինչև 1962 թվականը պատկանել է հանրահայտ Բեյուն ընտանիքին, որի առավել կարկառուն ներկայացուցիչը եղել է առաջին կոմս Սյուլին։ Սկզբնական շրջանում ամրոցն ունեցել է պաշտպանական նշանակություն։ Ֆրոնդայի ժամանակաշրջանում այստեղ են թաքնվել Ֆրանսիայի թագուհի Աննա Ավստրիացին և Ջուլիո Մազարինին։ 18-րդ դարի սկզբին Վոլտերը, որին ռեգենտ Ֆիլիպ II-ը հետապնդում էր երգիծական ստեղծագործություների համար, ևս թաքնվել է այստեղ։
Սյուլի սյուր Լուարի ամրոցը մեկն է Լուարայի դղյակներից, որոնք 2000 թվականին ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։
Արտաքին հղումներ
Կատեգորիա:Ֆրանսիայի դղյակներ
Անտուան դը Կոն
Անտուան դը Կոն,, Antoine de Cones) - կինոյի, թատրոնի և հեռուստատեսության ֆրանսիացի դերասան, ռեժիսոր, սցենարիստ։
Կենսագրություն
Անտուան դը Կոնը ծնվել է 1953 թվականի դեկտեմբերի 1-ին, Փարիզում, հեռուստաժուռնալիստ Ժորժ դը Կոնի և հեռուստահաղորդավարուհի Ժակլին Ժուբերի ընտանիքում։ Իր կարիերան սկսել է 1970-ական թվականների վերջերին որպես հեռուստատեսային «Երգչախումբ» (ֆր.՝ Chorus) հաղորդման ստեղծող ու վարող։ Անտեն-2 հեռուստաալիքի համար Պոլ Պերսավոն կեղծանունով մուլտսերիալների տեքստեր է գրել, որոնց թվում են մեծ ժողովրդականություն վայելող «Կոբրա»-ն և «Տիեզերական շերիֆ Գավան»-ը։ Հեռուստատեսությունում եղել է նաև բարձր վարկանիշ ունեցող «Ռոք ըն ռոլի զավակները», իսկ այնուհետև՝ ամենշաբաթյա «Ռապիդո» ծրագրի վարողը։ Դրանից հետո մի քանի տարի շարունակ աշխատել է Canal + հեռուստաալիքի թիմում՝Ֆիլիպ Ժիլդասի հետ մեկտեղ վարելով «Էլ ուրիշ ոչ մի տեղ» ամենօրյա ծրագիրը։
Դերասանական առաջին աշխատանքը եղել է Նիքի դերը Canal +-ի «Ռոք» հեռուստաֆիլմում։ Մեծ կինոյում սկզբնական շրջանում նկարահանվել է կատակերգական ոչ մեծ դերերում՝ Թոնի Մարշալի «Զղջում» և Սմաինի ու Ժան-Մարկ Լոնգվալի «Երկու հայր ու մեկ մայր» կատակերգություններում։ Մեծ դերերի կատարումով հանդես է եկել Ժան-Ժակ Զիլբերմանի «Տղամարդը՝ որպես կինարմատ» և Կլոդ Շաբրոլի «Ստի շրջապատում» ֆիլմերում։
2000 թվականին Անտուան դը Կոնը ավարտել է իր առաջին ռեժիսորական աշխատանքը՝ նկարահանելով «Արևածագի կծոցները» («Les Morsures de l'aube») ֆիլմը; 2003 թվականին նկարահանել է «Մըսյե N.» կինոնկարը՝ Նապոլեոն Բոնապարտի առեղծվածային մահվան մասին։
Անտուան դը Կոնը բազմիցս (1996-1999, 2008, 2009, 2011-2013 թվականներին) հանդես է եկել ֆրանսիական ազգային «Սեզար» կինոմրցանակի շնորհման արարողությունները վարողի դերում
Արտաքին հղումներ
Կատեգորիա:Ֆրանսիացի կինոռեժիսորներ Կատեգորիա:Ֆրանսիացի սցենարիստներ Կատեգորիա:Ֆրանսիացի կինոդերասաններ Կատեգորիա:Ֆրանսիացի դերասաններ Կատեգորիա:Ֆրանսիացի ռեժիսորներ
ՈՒԵՖԱ Ազգերի Լիգա D 2018-19
ՈՒԵՖԱ Ազգերի Լիգա D 2018-19 Ազգերի Լիգայի 2018–19 մրցաշրջանի D լիգան, որը կազմված է վարկանիշով վերջին 16 ՈՒԵՖԱ անդամ երկրների հավաքականներից ։
Ձևաչափ
D Լիգայում ընդգրկված են ՈւԵՖԱ անդամենրի վարկանիշով ամենացածր 16 հավաքականները, որոնք ՈՒԵՖԱ վարկանիշում զբաղեցնում են 40-55 տեղերը։ Հավաքականները բաժանված են չորս խմբի։ Յուրաքանչյուր խմբի հաղթող կանցնի ՈՒԵՖԱ Ազգերի Լիգա C 2020-21 :
Բացի այդ Լիգա D-ում կխաղարկվի ՈՒԵՖԱ Եվրո 2020-ի մասնակցության մեկ հայտ։ Լիգա D-ի չորս խմբերի հաղթողները կմասնակցեն առաջնության եզրափակիչներին, որոնք կկայանան 2020 թվականի մարտին։ Փլեյ օֆֆում կկայանա երկու կիսաեզրափակիչ, միավորներով լավագույն խմբի հաղողը կմրցի վատագույնի հետ, երկրորդը` երրորդի հետ, կիսազերափակչի հաղթողները կխաղան եզրափակչում ։
Դասակարգում
Հավաքականները դասավորվել են համաձայն ՈՒԵՖԱ-ի վարկանիշային աղյուսակի, 2017 թվականի հոկտեմբերի 11-ի դրությամբ։ Հավաքականները բաժանվեցին չորսական զամբյուղի, յորաքանչյուրում չորսական հավաքական ։ Զամբյուղները հրապարակվեցին 2017 թվականի դեկտեմբերի 7-ին ։
Խմբերի վիճակահանությունը տեղի ուեցավ Շվեյցարիայի Լոզան քաղաքում 2018 թվականի հունվարի 24-ին    ։ Քաղաքական նկատառումներով Հայաստանը և Ադրբեջանը չէին կարող ընդգրկվել միևնույն խմբում (Արցախյան ազատամարտի պատճառով)։ Բացի այդ թանկարժեք ճանապարհորդության պատճառով պետք է լիներ հետևյալ զույգերից միայն մեկը. Անդորրա-Ղազախստան, Ֆարերյան կղզիներ Ղազախստան, Ջիբրալթար-Ղազախստան, Ջիբրալթար-Ադրբեջան ։
Դովադոլա
Դովադոլա (Dovadola), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը ըստ 2008 թվականի տվյալների կազմում է՝ 1583 մարդ։ Բնակչության միջին խտությունը՝ 42 մարդ/կմ²։ Զբաղեցնում է 38 կմ² տարածք։ Փոստային ինդեքս՝ 47028։ Հեռախոսային կոդը՝ +39 0543։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մենիյ ան Առոուեզ
Մենիյ ան Առոուեզ (Mesnil-en-Arrouaise), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 146 մարդ, բնակչության խտությունը` 22.46 մարդ/կմ²։ Բնակավայրը զբաղեցնում է 6.5 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 50 կմ արևելք։
Ծանոթագրություններ
Կատեգորիա:Ֆրանսիայի բնակավայրեր
Ալեքսանդր Մնացականյան (կոմպոզիտոր)
Կենսագրություն
1961 թվականին ավարտել է Լենինգրադի կոնսերվատորիայի կոմպոզիցիայի ֆակուլտետը և նվագախմբային ֆակուլտետի ջութակի բաժինը, 1964 թվականին՝ ասպիրանտուրան։ 1965 թվականից դասավանդել է Լենինգրադի կոնսերվատորիայում։ 1973 թվականից եղել է կոմպոզիտորական ֆակուլտետի դեկանը, 1988 թվականից՝ պրոֆեսոր ։
Հեղինակ է մի շարք սիմֆոնիկ ստեղծագործությունների։ Ֆիլմերի երաժշտություններ՝
Ծանոթագրություններ
Կատեգորիա:1936 ծնունդներ Կատեգորիա:2013 մահեր Կատեգորիա:Հայ կոմպոզիտորներ Կատեգորիա:Մայիսի 21 մահեր Կատեգորիա:Երևան քաղաքում ծնվածներ Կատեգորիա:Սանկտ Պետերբուրգ քաղաքում մահացածներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Կոմպոզիտորներ այբբենական կարգով Կատեգորիա:Բարեկամության շքանշանի ասպետներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուս կոմպոզիտորներ
Շուր (գետ)
Շուր ( [Շուր]), միակ գետն Իրանում, որը հոսում է անապատի խորքով։ Գետի հոսքը մշտապես փոխվում է Լութ անապատում և հարթվում է միայն նրա կենտրոնական մասում։
Տարածականություն
Գետը սկիզբ է առնում Հարավային Խորասան նահանգի Խուսաֆ լեռներից, որը գտնվում է Բիջենդ քաղաքից հյուսիս-արևմուտք և 200 կմ հոսելով՝ թեքվում է ներքև՝ Շահդադ անապատ, առաջացնում է աղուտային լեռ՝ հյուսիսից ներհոսելով Կերման նահանգ ։ Շուր գետի հիմնական աղբյուրը գտնվում է ծովի մակարդակից 2777 մետր բարձրության վրա։ Իր ճանապարհի վերջում այն հասնում է մինչև հյուսիս-արևելքում գտնվող յարդանգին։ Այն աղուտով, որտեղ գտնվում է գետը, ինչ-որ ժամանակ Հաբիս քաղաքից (ներկայիս Շահդադ) քարավանային ուղի է անցել դեպի Նեհբանդան և Ջիրոֆտ։ Եվ մեր օրերում էլ Շահդադ- Նեհբանդան ցամաքային ուղին անցնում է այդ նույն աղուտով։ Դրա նշանակալի մասը ծածկված է Շուր գետի առաջացրած ճահճուտներով ։
Հետաքրքիր փաստեր
Այս գետի հետ մի քանի հետաքրքիր փաստեր են կապված. Գետը չորային տարիներին չի ցամաքում և մինչ օրս հոսում է անապատի կենտրոնով։ Սակայն նա բավականին ուժեղ նեղանում է անապատի կենտրոնին մոտենալով։ Հորդառատ տեղումների ժամանակ Շուր գետը առաջացնում է աղի լճակ, իսկ երաշտի ժամանակ գետի հունում կարելի է տեսնել սպիտակ աղի՝ անապատի ավազի վրա առաջացրած գեղեցիկ պատկերները։ Քանի որ գետը հոսում է անմիջապես յարդանգիի մոտակայքով, այն փափկեցնում է յարդանգիի եզրերը, դրականորեն ազդեցություն է թողնում այս բնական կառույցների ամրության և էրոզիայի վրա և նպաստում է դրանց պահպանմանը։ Ջրի խտությունը այնքան մեծ է, որ ափերին ոչ մի բույս չի աճում։ Գոլորշիացման պատճառով գետի խորությունը նվազում է, այնուհետև աղի ջուրը դառնում աղեղատիպ, և ի վերջո, անապատի կենտրոնում արդեն ջուրը վերածվում է գեղեցիկ աղի բյուրեղների։ Այս գետի ջուրը համարվում է աշխարհի ամենաաղի ջուրը։ Գետը պարունակում է հանքային աղի մեծ պաշարներ ։
Էլեկտրակայան Շուր գետի վրա
Շուր գետի էլեկտրակայանը գտնվում է Թեհրան-Սավե մայրուղու 44-րդ կիլոմետրի վրա, Զարանդիա քաղաքային օկրուգում։ Կառուցվել է 2007 թվականին, արտադրում է 2,162 ՄՎտ էլեկտրաէներգիա։
Ծանոթագրություններ
Կատեգորիա:Իրանի գետեր
Ֆուտբոլ խաղալու կանոններ
Ֆուտբոլ խաղալու կանոններ (Laws of the Game, բառացիորեն՝ «խաղի կանոններ»), ֆուտբոլ խաղալու կարգը որոշող կանոնակարգ, համաձայն որի անցկացվում են ֆուտբոլային հանդիպումները։ Առաջին ֆուտբոլային հանդիպումը, որ անցկացվել է այդ կանոններով, անցկացվել է 1848 թվականին Քեմբրիջի համալսարանի ուսանողները Փարքերս Փիսում։ 1863 թվականի հոկտեմբերի 26-ին Անգլիայի Ֆուտբոլային ասոցիացիան պաշտոնապես հաստատել է այդ կանոնները։ Կանոնների ժամանակակից տարբերակը մշակվել է Ֆուտբոլային ասոցիացիաների միջազգային խորհրդի կողմից և հրապարակվել Ֆուտբոլի միջազգային ֆեդերացիայի կողմից։ Ֆուտբոլ խաղալու կանոնները կարգավորում են նաև խաղացողների քանակի, հանդիպումների տևողության, խաղադաշտի չափերի, ֆուտբոլայի գնդակի նկատմամբ պահանջների, խաղի կանոնների խախտման և մի շարք այլ հարցեր։
Ընթացիկ խմբագրություն
Կանոնների վերջին խմբագրումը բաղկացած է 17 կետից. Գնդակը խաղից դուրս է, եթե այն ամբողջությամբ հատել է դարպասների գիծը կամ կողայի սահմաները՝ դաշտով կամ օդով կամ խաղը կանգնեցվել է մրցավարի կողմից։ Մնացած ժամանակաընթացքում գնդակը խաղի մեջ է, ներառյալ այն դեպքերը, երբ այն դուրս է գալիս դարպասներից, դարպասաձողից կամ անկյունային դրոշաձողը և մնում է խաղադաշտում, ինչպես նաև երբ դուրս է գալիս մրցավարից կամ մրցավարի օգնականներից, որոնք գտնվում են խաղադաշտի սահմաններում։
Պատմություն
Առաջին անգամ այս կանոնները ներկայացվել են 1863 թվականի դեկտեմբերի 7-ին Անգլիայի Ֆուտբոլային միության կողմից։ Կանոնների հիմքը Քեմբրիջի համալսարանի կանոնակարգն է եղել։